alexandrainst/scandi-wiki huggingface dataset:
Stensveen Ressurssenter

Stiftelsen Stensveen - trygg i eget uttrykk på Kapp på Toten er et lavterskeltilbud og fristed for mennesker som opplever kjønnsinkongruens og andre som trenger hjelp til å finne ut mer om sin kjønnsidentitet eller sitt kjønnsuttrykk. Stiftelsen tilbyr en rekke tjenester rettet mot denne gruppen. Stiftelsens ansatte er ekteparet Marion Arntzen og Harald Sundby.

Senteret står sentralt i dokumentarserien Jentene på Toten som ble sendt første gang på NRK2 våren 2010.

Utmerkelser 
Marion Arntzen og Harald Sundby mottok i 2010 YS' likestillingspris for sitt arbeid med følgende begrunnelse:

YS' likestillingspris skal stimulere til økt innsats i arbeidet for å fremme likestilling og like muligheter for alle, uansett kjønn, alder eller minoritetstilknytning.

I arbeidslivet er det slik at det er enklest å tilhøre flertallet. Tilhører man en sårbar minoritet, vil risikoen for å falle utenfor være stor. Å utfordre vår tradisjonelle båstenkning kan derfor bidra til et romsligere arbeidsliv for alle, og ikke bare for de som er spesielt sårbare. 

Marion Arntzen og Harald Sundby har lenge drevet Stensveen ressurssenter på Kapp på Toten. Det begynte med Marion Arntzens virksomhet med tilpasning av brystproteser for kreftopererte kvinner, men siden 1997 har dette også inkludert tjenester spesielt tilpasset transpersoner. De tilbyr både praktiske tjenester og et trygt fellesskap til personer som føler seg som kvinne i en mannskropp. Ekteparet tar på alvor det faktum at noen mennesker opplever at kroppen ikke harmonerer med den indre identitet, og de har nært kjennskap til hvilken belastning dette kan være for den enkelte. Senteret tilbyr derfor også samtaleterapi for transpersonene og deres familier. De bistår også klientene sine i forhold til arbeidsliv, helsevesen og offentlige myndigheter.

Marion Arntzen og Harald Sundby bidrar med livsviktig hjelp til en liten, men svært sårbar gruppe. De bidrar også til å utfordre våre fordommer mot det vi har problemer med å forstå, men som uansett er en realitet. På denne måten gjør de en viktig innsats i arbeidet for et mer inkluderende samfunn – og et mer inkluderende arbeidsliv.

Stiftelsen Stensveen - trygg i eget uttrykk har knyttet kontakt med de sentrale brukerorganisasjonene, blant annet Forbundet for transpersoner i Norge og Harry Benjamin ressurssenter.

Se også 
 Jentene på Toten, dokumentarprogram (2010)

Referanser

Eksterne lenker 
 Stiftelsen Stensveen hjemmesider

Transpersonemner
Etableringer i 1997
Juupajoki

Juupajoki er en kommune i landskapet Birkaland i Finland. Kommunen har cirka 1 900 innbyggere og et areal på 274,95 km² hvorav 16,47 km² er vann. Juupajoki er en finskspråklig kommune som grenser til kommunene Jämsä, Mänttä-Vilppula, Orivesi og Ruovesi.

Juupajoki har fått sitt parallelle univers av den finske tegneserietegneren Tarmo Koivistos imaginære kommune Eipäjoki (eipä — juupa betyr «neida — joda» på finsk, og joki betyr «elv».

Vennskapsbyer 
  Nore og Uvdal, Norge, 1945
  Surahammar, Sverige, 1945
  Wahlstedt, Tyskland
  Bjerringbro, Danmark, 1945
  Pusjkino, Russland

Eksterne lenker 
 

Kommuner i Birkaland
Tarmo Koivisto

Tarmo Koivisto (født 3. juli 1948 i Orivesi) er en finsk tegneserieskaper. Koivisto er mest kjent for serien Mämmilä, som forteller om den lille finske landsbyen Mämmilä (modellen er Koivistos hjemkommune, Orivesi nordøst for Tammerfors). Mämmilä er et Finland i miniatyr, og serien gir en levende framstilling av det finske samfunnets utvikling fra slutten av 1960-tallet og fram til i dag.

Bibliografi 
 Mämmilä-serien:
 Sarjakuvia Suomesta (1978)
 Punkkia ja metsäkukkia (1980)
 Pässimäestä peltihalliin (1982)
 Pois tieltä (1984)
 Kasvukipuja (1986)
 Rakennemuutos rassaa (1988)
 Riitaa ja rakkautta (1990)
 Naapurin neekeri (1992)
 Ladoja ja dollareita (1994)
 Täällä tähtikiekon alla (1996)
 www.mammila.fi (2002)
 Tää pääkaupunki (2003)

Referanser

Eksterne lenker 
 Lambiek Comiclopedia om Koivisto
 Juhani Tolvanen: Live on the line (Presentasjon av Koivistos Mämmilä)

Finske tegneserieskapere
Finske forfattere
Personer fra Orivesi
Fødsler i 1948
Melanie Chisholms diskografi

Dette er en liste over offisielle soloutgivelser av Melanie C.

Album

Singler

 – posisjon i Canada MuchMusic Countdown Chart

B-sider

Diverse
Sanger som ikke har vært med på noe Melanie C-album.

Sanger som Melanie C har skrevet til andre artister.

Musikkvideoer

DVD-er

Referanser
Listeplasseringer
 everyHit.com. Besøkt 6. oktober 2007.
 IrishCharts.ie. Besøkt 6. oktober 2007.
 Charts-Surfer.de. Besøkt 6. oktober 2007.
 "Melanie C: Music Charts". aCharts.us. Besøkt 6. oktober 2007.
 "Discographie Melanie C". AustrianCharts.at. Besøkt 6. oktober 2007.
 "Discography Melanie C". LesCharts.com. Besøkt 6. oktober 2007.
 "Discography Melanie C". DutchCharts.nl. Besøkt 6. oktober 2007.
 "Discography Melanie C". SwedishCharts.com. Besøkt 6. oktober 2007.
 "Discography Melanie C". SwissCharts.com. Besøkt 6. oktober 2007.
 "Discography Melanie C". Australian-Charts.com.Besøkt 6. oktober 2007.

Fotnoter

Eksterne lenker
 

Diskografier
Mikhail Tukhatsjevskij

Mikhail Nikolaievitsj Tukhatsjevskij (russisk Михаи́л Никола́евич Тухаче́вский) (født , død 12. juni 1937) var en sovjetisk general, sjef for Den røde armé i perioden 1925–1928 og en av de mest fremtredende ofre for Stalins utrenskninger i Moskvaprosessene mot slutten av 1930-tallet.

Referanser

Eksterne lenker 

 The links in the chain of death (Polish historian Professor Pawel Wieczorkiewicz discusses the Red Army purges)
 The Red Bonaparte
 Tukhachevsky in Leningrad: A very detailed, neutral source with plenty of references, covering the period 1928-31.

Russiske offiserer
Sovjetiske marskalker
Personer fra Safonovo rajon
Den polsk-sovjetiske krig
Personer henrettet ved skyting
Fødsler i 1893
Dødsfall i 1937
Henrettede russere
Fjell i Vestfold

Dette er en liste over de 25 høyeste fjellene i Vestfold med primærfaktor på minst 50 meter, samt andre kommunetopper over 300 moh. 

Vestfolds høyeste punkt er på Vestfjellet i Holmestrand, 634 meter over havet, ifølge måling fra 2012 (á jour 28.11.2012). Måling i mai 2017 viste at høyden er 634,04 meter over havet. I over hundre år før dette har det vært trodd at Skibergfjellet var det høyeste punktet.

Referanser

Kilder 
 Toppomania.info som har benyttet følgende kilder:
 Norge 1:50 000-kart
 Kunnskapsforlagets Store Norgesatlas.
 Norgesglasset til Statkart

 Vestfold
Vestfold
Walter Crickmer

Walter Crickmer (født rundt 1900, død 6. februar 1958 i München) var en engelsk klubbsekretær og fotballtrener. Han ble Manchester Uniteds klubbsekretær i 1926. Han var manager to ganger i United; 5. april 1931 til 1. juni 1932 og igjen fra 9. november 1937 til 1945. Han var en allsidig og kunnskapsrik person som ikke var redd for å trå til når det trengtes. Gjennom 2. verdenskrig drev han klubben omtrent på egen hånd.

Under krigen var han også medlem i reservestyrken til den frivillige politistyrken. Da bombene falt over Trafford Park i Manchester ble Crickmer liggende flere timer i ruinene, men slapp unna med mindre skader.

Etter åtte år fikk United i 1945 ny manager, Matt Busby.

Sammen med klubbeier James W. Gibson var han ansvarlig for ungdomsavdelinga i Manchester United. Det var hans ide om å ha talentutvikling. Dette ville lønne seg på lang sikt. Han ble drept i flyulykka i München 6. februar 1958 etter ha vært 32 år i Manchester United.

Referanser

Eksterne lenker 
 

Engelske fotballtrenere
Fotballtrenere for Manchester United FC
Omkomne i luftfartsulykker
Personer fra Wigan
Elisabeth Dørdal

Elisabeth Dørdal (født 19. november 1922) er en norsk misjonær, som virket hovedsaklig i India.

Hennes foreldre Ingrid og Johannes Gausdal var utsendinger for Santalmisjonen i India fra 1915–1918. Elisabeth Dørdal er født i Norge, og oppvokst i India og Norge. Sammen med sin mann Ole Dørdal arbeidet hun selv som misjonær for Den norske Santalmisjon i India 1950–1962. Hennes far var den første biskop i NELC, og nær venn av Paul Olaf Bodding, og inspirert av sin far forfattet hun et essay om «den glemte misjonær» fra Gjøvik.

Bibliografi 
 1998: Paul Olaf Bodding : his call and his service : a documentary essay, (Oslo)

Referanser

Eksterne lenker 
 normisjon.no intervju (Arkivert 2008-10-15)

Misjonærer tilknyttet Santalmisjonen
Norske misjonærer i India
Norske hundreåringer
Compressed sensing

Compressed sensing, også kalt compressive sensing, compressive sampling og sparse sampling, er en teknikk for å innhente og rekonstruere signal, basert på kunnskap om at signalet i utgangspunktet er komprimerbart. Metoden ble lagt frem av David Donoho, Emmanuel Candes, Justin Romberg og Terence Tao. 

Ideen kan bli eksemplifisert med et digitalkamera. Et bilde med høy oppløsning fanges opp av et stort antall sensorer. Rådataene i dette kan være på flere megabyte. Dette bildet komprimeres så slik at bare det viktigste innholdet er igjen, kanskje en tidel eller mindre. Mesteparten av sensorinformasjonen er altså forkastet. Hvis man kunne gå direkte til den komprimerte formen ville man få store innsparinger i både strømforbruk og hvor avansert elektronikk man trengte. Dette blir viktigere i framtidige  sensornettverk der en slik metode ville kunne brukes til å redusere antallet sensorer, senke strømforbruk, redusere kompleksiteten og dermed prisen i hver komponent, redusere størrelsen på datatrafikken og håndtere at noen av sensorene faller ut.

Referanser

Eksterne lenker 
 Compressive Sensing Resources hos Rice University.
 Compressed Sensing: The Big Picture
 Compressed Sensing 2.0 

Digital signalbehandling
Engelske ord og uttrykk
Brendon Debekind

Brendon Dedekind (født 14. februar 1976 i Pietermaritzburg i KwaZulu-Natal) er en sørafrikansk svømmer. Debekind er første sørafrikanske svømmer til å vinne gull i et internasjonalt mesterskap, noe han gjorde på konkurransen 50 m fri i Pan Pacific Swimming Championships 1999. Svømmeren, som spøkefullt kalles Skinny Man, konkurrerte for Sør-Afrika i Sommer-OL 1996 og 2000. I førstnevnte OL-arrangement nådde han finalen på 50 m fri.

Referanser

Eksterne lenker 
 

Sørafrikanske svømmere
Deltakere for Sør-Afrika under Sommer-OL 1996
Svømmere under Sommer-OL 1996
Deltakere for Sør-Afrika under Sommer-OL 2000
Svømmere under Sommer-OL 2000
Personer fra Pietermaritzburg
Kakao (drikk)

Kakao, eller varm sjokolade, er en drikk tilberedt av kakaopulver og sukker, blandet med varm melk eller vann. Man kan også lage kakao ved å smelte sjokolade og spe det med melk. Enda en metode er å ha ferdigblandet pulver i varm melk eller vann. Drikken ble populær i Europa etter at kakao ble introdusert etter oppdagelsen av nåværende Mexico.

Kakao kan serveres med vispet kremfløte, iskrem eller marshmallows øverst i koppen.

Nyere forskning har antydet at kakao kan gi en god helseeffekt pga. sitt høye innhold av antioksidanter.

Se også 
 Sjokolademelk
 Caffè mocca
 Sjokolade
 Sjokoladekanne

Referanser

Eksterne lenker 
 

Melkebaserte drikker
Sjokolade
Ejegayehu Dibaba

Ejegayehu Dibaba (født 21. mars 1982) er en etopisk friidrettsutøver (langdistanseløper).

Dibaba kommer fra en etiopisk løperfamilie. Hun er søster av den dobbelte OL-mesteren Tirunesh Dibaba, og kusine av Derartu Tulu, som også har blitt olympisk mester to ganger. Dibabas første store internasjonale oppgave var under VM i Paris 2003 der hun ble nummer 9 på 10 000 meter. Under OL 2004 tok hun sølv på den samme distansen. Under VM 2005 tok hun to bronsemedaljer, på både 5000 og 10 000. Begge løpene ble vunnet av søsteren Tirunesh.

Personlige rekorder 
 5 000 meter – 14.32,74 (Bergen, 11. juni 2004) 
 10 000 meter – 30.18,39 (Sollentuna, 28. juni 2005)

Referanser

Eksterne lenker 
 

Etiopiske langdistanseløpere
Olympiske sølvmedaljevinnere for Etiopia
Medaljevinnere under Sommer-OL 2004
Deltakere for Etiopia under Sommer-OL 2004
Friidrettsutøvere under Sommer-OL 2004
Deltakere for Etiopia under Sommer-OL 2008
Friidrettsutøvere under Sommer-OL 2008
Personer fra Oromiya
Fødsler i 1982
Slåstad skole

Slåstad skole er en barneskole på Nordset i Sør-Odal. Den gamle skolen lå like ved og het Nordset skole.

Skolen tar i mot elever fra deler av Oppstad og områdene ved Slåstad. Skolens hovedbygning er fra 1968.

Skoletrinn

For tiden har Slåstad skole én klasse for hvert trinn, totalt sju. Skolen har nesten blitt nedlagt på grunn av rotete kommuneøkonomi. Den er kjent for sitt vakre uteområde og gode resultater. Den var blant landets beste på nasjonale prøver i 2011.

Referanser

Eksterne lenker
 Slåstad skole - Sør-Odal kommune 

Skoler i Sør-Odal
Barneskoler i Innlandet
Disenå skole

Disenå skole er en nedlagt barneskole som ligger på Skøyen i Sør-Odal.

Disenå skole tok i mot elever fra Disensida i Ullern i tillegg til områdene rundt Finnholt i Strøm. Skolens hovedbygning er fra 1965. I 1999 var byggetrinn 2 klart, og i 2001 kom et tilbygg for heimkunnskap.

Elevene i skolekretsen går fra skolestart i 2019 på Glommasvingen skole på Skarnes.

Referanser

Skoler i Sør-Odal
Barneskoler i Innlandet
Korsmo skole

Korsmo skole er en nedlagt barneskole som ligger på Korsmo ved Skarnes i Sør-Odal.

I årene 1885 til 1923 ble et skolebygg på Sundbakken benyttet for undervisningen i den tidligere Korsmo skolekrets. Gamle Korsmo skole sto klar i desember 1923. Dette bygget ble brukt fram til 1976, da det nåværende skolebygget ble tatt i bruk. I 1999, 2002 og 2007 ble det foretatt ytterligere utbygginger og oppussinger.

I 2015 brant daværende Korsmo skole ned i forbindelse med arbeid på skoletaket. Skolen var fra 2017 til 2019 et midlertidig skoleanlegg av sammenbygde brakker. Elevene i skolekretsen går fra skolestart i 2019 på Glommasvingen skole.

Referanser

Skoler i Sør-Odal
Barneskoler i Innlandet
Selskapsdans

Selskapsdans (også kalt «sportsdans»/på engelsk; ballroom) er et begrep som omfatter flere pardanser som har sitt opphav i den vestlige verden, og som nå er til glede både i selskapslivet og i konkurransesammenheng over hele verden. I videste forstand kan man kalle alle danser som brukes i formelle sosiale sammenhenger for selskapsdans, men i dag tenker man først og fremst på de ti dansene som brukes i konkurransesammenheng internasjonalt, fem standarddanser og fem latindanser.

De ti selskapsdansene i Europa

Standard
Original vals (engelsk vals)
Tango
Wienervals (vals fra Wien)
Slowfox
Quickstep

Latin
Cha cha cha
Samba
Rumba
Paso Doble
Jive

Sportsdans i Norge
Norge er i dag en liten nasjon i sportsdansens verden, mye i likhet med Sverige. Norge har siden slutten av 2009 hatt et målrettet landslag, som trente mot et felles mål: VM i 10-dans i Stokke i Vestfold, november 2012. Landslaget bestod den gang av følgende par:
Jørgen Nilsen og Hanne Marie Akselsen
Andre Lundal Nilsen og Marie Grung
Petter Andreas Engan og Kine Marie Mardal
Lars Olav Eltervåg og Melanie Kegel
Lars Buseth Mosberg og Helene Føreland
Kristoffer Melås og Mette Brandstadmoen

Andre selskapsdanser
Salsa
Swing
Lambada
Two-step
Foxtrot
Argentinsk Tango
Mambo
Lindy hop
Bolero
Hustle
Jenka
Formasjonsdans (Latin og Standard)

Danser
Dans

de:Gesellschaftstanz
en:Social dance
fr:Danse de société
nl:Stijldans
sv:Pardans
Skarnes videregående skole

Skarnes videregående skole er en videregående skole som ligger på Korsmo i Sør-Odal i Innlandet fylke. Den startet opp i 1989, og var per juni 2019 den eneste aktive videregående skolen i Odalen. Njål Slettemark Føsker er konstituert rektor på skolen per 2021.

Utdanningstilbud  
Skoleåret 2021/2022 tilbyr skolen fire utdanningsprogram, fordelt på studiespesialisering og yrkesopplæring:
 Studiespesialisering 
 Bygg- og anleggsteknikk
 Elektro- og datateknologi
 Frisør, blomster, interiør og eksponeringsdesign
I 2019 tilbød skolen også utdanningsprogrammene Musikk, dans og drama og Design og håndverk.

Til de som har gått yrkesfaglige linjer enten på Skarnes eller ved andre utdanningsinstitusjoner, har muligheten til å skaffe seg generell studiekompetanse gjennom påbygglinjen på skolen.

Skolen ga i 2019 også tilbud om ekstra matteundervisning utover ordinær skoletid.

Skoleanlegget  
Skolebygningen er etablert på ett plan med praktiske løsninger og en stor kantine som det naturlige midtpunkt for elevene. Skarnes videregående skole ble bygget som en kombinert skole med lokaler for både studieforberedende og yrkesfaglige programmer.

Fra juni 2019 til august 2020 ble det utført omfattende oppussing av skolen.

Referanser 

 

Skoler i Sør-Odal
Videregående skoler i Innlandet
Brobyggerprisen (NKA)

Brobyggerprisen kan vise til flere ulike priser
Brobyggerprisen er en pris som deles ut av Norske kirkeakademier (NKA). Den ble etablert i 1983 og deles ut til en person eller en organisasjon eller institusjon «som på særlig vis har bygd broer av innsikt og forståelse – og stimulert til å utvikle kontakt og dialog mellom ulike grupper i samfunnet». Organisasjonen Norske kirkeakademier har om lag 70 medlemsakademier rundt om i Norge, og disse nominerer kandidater til prisen. NKAs styre avgjør hvem som skal få prisen. De siste årene har prisen blitt delt under Olavsfestdagene i Trondheim.

Prisen er et kunstverk, oftest et grafisk blad. Det skifter fra år til år hvilken kunstner som har utformet prisen; kunstverket kjøpes hvert år i forkant av utdelingen, og er nyprodusert norsk kunst.

Mottakere 
Fra 1983 til 2022 har følgende mottatt prisen:
 1983: Fredrik Grønningsæter
 1984: Carl Fredrik Engelstad
 1985: Svein Ellingsen
 1986: Einar Lunde
 1987: Liv Rosmer Fisknes
 1988: Kirkelig kulturverksted
 1989: Svein Erik Brodal
 1990: Tor Aukrust
 1991: Kristin Aalen
 1992: Inge Eidsvåg
 1993: Michael Melchior
 1994: Mari Boine
 1995: Petter Skauen
 1996: Simon Flem Devold
 1997: Hanne Sophie Greve
 1998: Aslam Ahsan
 1999: Pater Ronald Hølscher
 2000: Aksjon Slett U-landsgjelda
 2001: Kjetil Bang-Hansen og Svein Tindberg
 2002: Kristen Idrettskontakt
 2003: Dialogsenteret Emmaus
 2004: Steinar Bryn
 2005: Namibiaforeningen
 2006:
 2007: Notto R. Thelle
 2008: Anne-Lise Strøm
 2009: Migrapolis-redaksjonen i NRK
 2010: Tro og Lys
 2011: Vår Frue Åpen kirke
 2012: Oslo domkirke
 2013: Anne Sender
 2014: Flerkulturelt kirkelig nettverk
 2015: Lasse Gran og Christine Harstad Schuff (da kjent som Christoforos Schuff)
 2016: Ivar Skippervold
 2017: Refugees welcome to Norway
 2018: Tor Sørby
 2019: Ella Marie Hætta Isaksen
 2020: 
 2021: 
 2022:

Annen pris med samme navn 
Det eksisterer også en annen Brobyggerpris i Norge. Den deles ut av 14. augustkomiteen, som ble dannet i 2003 for å feire Pakistans nasjonaldag i Norge. Denne komiteen ga i 2017 sin brobyggerpris til Ole Chr. Kvarme.

Referanser

Eksterne lenker 
 

Norske priser
Utmerkelser etablert i 1983
Norske utmerkelser
Mat og helse

Mat og helse er et undervisningsfag i norsk grunnskole. Elevene har faget i sjette og niende klasse, og karakteren fra niende klasse regnes som avsluttende karakter, gjeldende for opptak til videregående skole. Faget het inntil årsskiftet 2006/2007 «Heimkunnskap», men byttet ved innføring av Kunnskapsløftet i 2006 navn til «Mat og helse».

I 1916 utkom boken Matlære som lærebok i faget, som den gangen het «Husstell».

Referanser 

Grunnskolefag
Livsferdigheter
Vivendi Games

Vivendi Universal Games er en del av NBC Universal etter at det franske selskapet Vivendi Universal VU i 2002 måtte selge mange av sine underselskaper etter et underskudd på flere milliarder euro.

Vivendi Universal Games var moderselskapet til Blizzard Entertainment som ble stiftet i 1991 under navnet Silicon & Synapse. De skiftet navn til Blizzard Entertainment i 1994.

Eksterne lenker 
 

Vivendi
Russell Brand

Russell Brand (født 4. juni 1975 i Grays, Essex) er en britisk skuespiller, standupkomiker, skribent og programleder i radio og tv. 

Han hadde hovedrollen i Get him to the greek i 2010.

Referanser

Eksterne lenker 
 
 
 Svenska Dagbladet, 16. februar 2007Så kan det också låta

Britiske komikere
Fødsler i 1975
Obrint Pas

Obrint Pas er en katalanskspråklig musikkgruppe fra Valencia. Musikken deres er en blanding av rock, ska og reggae med rytmer fra det tradisjonelle valensianske instrumentet dolçaina. Tekstene i de fleste sangene ber om uavhengigighet for De katalanske landa (Països Catalans) fra Spania. Gruppa ble danna i 1993.

Medlemmer
 Xavi Sarrià – Gitar og vokal
 Josep Pitarch – Bass
 Miquel Gironès – Dolçaina
 Marc Guardiola – Trommer
 Robert Fernández – Gitar
 Miquel Ramos – Vokal og keyboard

Diskografi
 La revolta de l'ànima – 1997
 Obrint Pas – 2000
 Terra – 2002
 La flama – 2004
 En Moviment! (direktealbum) + Un Poble en Moviment! (direkte-DVD) – 2005
 Benvingut al Paradís (CD) + Assaltant el Paradís (DVD) – 2007

Eksterne lenker   
 
 
 

Katalanske musikkgrupper
Akkarfjorden (Kvaløya)

Akkarfjorden (nordsamisk: Àhkàrvuotna) er en fjord på Kvaløya i Hammerfest kommune i Finnmark. Fjorden har innløp mellom Klokkarøya i vest og Akkarfjordnes i øst og strekker seg to kilometer nordover til stedet Akkarfjord innerst i fjorden.

Lilleøya ligger midt i fjordinnløpet. På det dypeste er Akkarfjorden 51 meter, mellom Lilleøya og Akkarfjordneset. 

Riksvei 94 går langs østsiden av fjorden, mens Fv114 går langs vestsiden.

Referanser 

Fjorder i Hammerfest
Fergesteder i Troms og Finnmark
Mannfjorden

Mannfjorden (lulesamisk: Spællá) er en arm av Tysfjorden i Nordland. Den strekker seg rundt 13 kilometer sørøstover til den avfolkede grenden Mannfjorden.

Fjorden har innløp mellom grendene Tørrnes (Durrá) i nord og Tjårrnes (Tjårro) i sør og går i østlig retning til Kvassvikodden, hvor den svinger sørover. Mellom innløpet og odden ligger Kvassvika (Gárjjelluokta) på sørsiden. Ved Eidneset svinger fjorden igjen i østlig retning inn mot fjordbunnen. På østsiden av fjorden går den store Muskvika inn mellom Forneset og Muskeneset. Innerst i vika ligger gården Musken (Spællámåsske) ved utløpet til Muskvikelva. 

Gårdene langs Mannfjorden er i dag avfolket. Det er ingen vei- eller rutegående båtforbindelser i eller langs fjorden.


Se også 
Mannfjordbotn naturreservat

Fotnoter

Referanser

Eksterne lenker 
 Lokalavisa Nord-Salten 15. nov. 2009 – Praktverk om stedsnavn i Mannfjorden. Besøkt 19.02.2012.

Fjorder i Hamarøy
Fjorder i Narvik
Lvov-Sandomierz-offensiven

Lvov-Sandomierz-offensiven (russisk: Львовско-Сандомирская стратегическая наступательная операция) var en større militæroperasjon fra Den røde armé for å tvinge tyske tropper ut fra Ukraina og den østlige delen av Polen. Offensiven startet i midten av juli 1944. Styrkeforholdet var betydelig jevnere enn lengre nordpå, hvor sovjeterne med operasjon Bagration hadde kastet tyskerne ut av Hviterussland og påført dem uopprettelige tap ved å ødelegge mesteparten av armégruppe sentrum. Sovjeternes fremgang var da også atskillig langsommere. Ved utgangen av august hadde Den røde armé likevel nådd sine mål.

Offensiven var tredelt:

 Lvov-offensiven 13. juli – 27. juli
 Stanislav-offensiven 13. juli – 27. juli
 Sandomierz-offensiven 28. juli – 29. august

Lvov-Sandomierz-offensiven blir oftest overskygget av den enorme suksessen til operasjon Bagration.

Litteratur 
 Glantz, David M. & House, Jonathan. (1995), When Titans Clashed: How the Red Army Stopped Hitler, Lawrence, Kansas: University Press of Kansas, .
 Hinze, Rolf. (2006) To the Bitter End: The Final Battles of Army Groups A, North Ukraine, Centre, Eastern Front 1944-45 

Slag under andre verdenskrig
Slag i Ukraina
Konflikter i 1944
1944 i Ukraina
1944 i Polen